  Анжелика Тихонова корреспондент «Удмуртавтодор» огазеяськонлэн сюрес лэсьтонъя ёзэтъёсыз тямыс гурт сюресъёсты выльдон борды басьтӥськизы. Ужъёсты утялтӥськон бордысен кутсконо луэ. Со сярысь ужъюртлэн «ВКонтакте» мерлыко вотэсысь огиназ ивортэмын. Котьку сямен гурт сюресъёс вӧзын трос писпуос будэмын луо. Соин ик сюрес лэсьтӥсьёс ужъёс борды кутскемзылэсь азьло 36 метр пасьталаем интыез будосъёслэсь утялтоно луо. Кылсярысь, Красногорск ёросысь автомобиль сюресэз тупатъян объектын Красногорск черкогурт но Убытьдур гурт вискын корано интылэн быдӟалаез 2,91 гектар луэ. Бӧрысь со музъемлэсь вылзэ басьто. Со бере гинэ сюреслэсь инъетсэ выльдыны кутско «Удмуртавтодор» огазеяськонлэн пресс-службаезСо сяна, сюресэз лапег интыосаз ӝутоно луэ, нош гурезе тубись меӵ интыосаз – вандоно. Кылсярысь, Кез ёросын Выль Тӥрыг но Вуж Бодья гуртъёсты герӟась сюреслэсь люкетсэ лэсьтон понна 151 сюрс 593 кубометр музъем ваёно, вӧлдоно но лёгано. «Удмуртавтодорлэн» валтӥсь машинаезлы, 10 кубометр музъем нуыны быгатӥсь 65115 модель КАМАЗ-лы, со понна 1 сюрс 500 пол ветлоно луоз. Солэсь секыт техникаез уже кутон сюресэз быдтэ. Со сяна,луолэсь но кӧльылэсь сурет вайыны кулэ, нош со сюреслэн котькуд иськемезлы эшшо 260 кубометр «Удмуртавтодор» огазеяськонлэн пресс-службаезТа дыре тупатъяно гурт сюресъёс урдсысь силё писпуос но куакъёс корамын но утялтэмын ни. Сюресэз паськытатонъя но ӝутонъя, ву гумыос пуктонъя но ву кошкон сӧзнэтэз лэсьтонъя ужъёс мыно. Тодэ вайытом, Удмуртиын Якшур-Бӧдья – Шаркан сюреслэсь Кӧсвай гуртэ кожон дорысен Пушкар гуртозь, озьы ик гурт пушкытӥ ортчись 2,92 иськем люкетсэ тупатъяны кутскизы. Нош Ижкар-Аэропорт сюрес вылын асфальтэз вурыстэк вӧлдон амалэз эскеризы. Тегъёс: Авто Кез Удмуртия сюресъёс гуртсюресъёс Красногорск  